Viborger Samler, 1828-11-15
Den 15de Octbr. rykkede Generalmajor Dellinghausen frem imod Kamczik, og opdagede en temmelig stærk Afdeling tyrkisk Jnfanterie og Cavallerie, som var gaaet over Floden for paa dens venstre Bred at opføre Forskandsninger til Broens Forsvar. Saasnart disse fik Øie paa Russerne, begyndte de Angrebet: men de bleve snart tvungne til at flygte, og styrtede løs paa Broen, som de Første trak op efter sig, uden at lade de Sidste Tid til at komme over med. Da det var umueligt at komme over Floden maatte Russerne standse her, deres Tab var høist ubetydeligt, hvorimod Tyrkerne tabte mange Mennesker, der deels ved Broens Optrækning bleve afskaarne og druknede da de vilde svømme over Floden, deels paa deres Flugt i sammenpressede Masser bleve nedskudte af de russiske Kartætsker. Efter denne Affaire have Tyrkerne forholdt sig rolige. Da ved Varnas Erobring, Hensigten af at lade den russiske Hær blive staaende i Positionen for Schumla er opnaaet, saa have det 6te og 7de Corps erholdt befaling at gaae i Cantonneringer i og omkring Varna for at forsvare denne Stads Approcher. Det tredie Corps skal tage Stilling paa Veien fra Schumla til Silistria for at dække Beleringen af denne Fæstning. Disse Dislocationer af de russiske Tropper have ikke foraarsaget nogen Forandring. i Tyrkernes Stilling. J Varna har man fundet 162. Kanoner af forskjellig Kaliber og en betydelig Mængde af alle Slags Vaaben, af Krudt og Ammunition. General Paskewitsch har officiel anmeldt Jndtagelsen af Stæderne Bajazet og Diadin saavelsom af Fortet Topra-Kale med Tilføiende at Russerne overalt med Glæde bleve modtagne af Jndvaanerne. - J Wien vilde man vide, at Storherren, havde befalet at afsende 30,000 Mand til Morea. Den corfuer Tidende har den Efterretning fra Zante, at en russisk Brigantine, som var afsendt til Suda paa Candien med Breve fra de forbundne Admiraler var bleven beskudt fra denne Fæstning, hvorved Skibet har lidt betydelig Skade, saasnart det kom tilbage til Navarino og aflagde Beretning om denne Behandling, sendte den russiske Admiral strax tvende Linieskibe til Suda for at forlange Satisfaction. - Grækenlands Præsident og de tre Gesandter vare ankomne til Poros; efter Forlydende skulde Conferencerne holdes paa Ægina. - Den franske Moniteur af 2den Novbr. indeholder en lang Depesche fra General Maison af 11te Octbr. hvoraf sees, at Fæstningerne paa Morea uden Modstand have overgivet sig, Nava ino og Modon den 6te, og Koron den 9de Octbr.; angaaende Overgivelsen af Patras og Castellet ved Lepanto angiver Beretningen ingen Datum. J Navarino fandtes 60 Kanoner, og en Besætning af 530 Mand, som havde Levnetsmidler for flere Maaneder og Vand for 30 Dage. De 3 forbundne Magters Flag er plantet paa et af Taarnene. Modon var forsynet med Levnetsmidler for mere end 6 Maaneder, med Ammunition for : Beleiringer havde hundrede Kanoner og en Besætning af 1078 Mand. J Koron fandt man ligesom i de andre tvende Pladser Levnetsmidler, Ammunition og Forsvarsmidler i Overflødighed; den var besat med 80 Kanoner og Mørsere. Til Slutning roser General Maison i sin Depesche den Redelighed og Jver, hvormed den engelske Admiral Malcolm har understøttet alle hans Operationer. (Egentlig have kun Koron og Patras capituleret, hvorimod Franskmændene have besteget Navarino og Modon, med Vaaben i Hænderne dog uden at finde Modstand af Besætningen ved hvilket Gjøglespil man synes at have villet eludere det storherlige Firman, som bestemmer Dødsstraf for enhver Commandant, der overgiver den ham anbetroede Fæstning.)